
Către
BIROUL PERMANENT AL CAMEREI DEPUTAŢILOR



Vă înaintăm, alăturat, raportul comun asupra proiectului de Lege pentru completarea Legii nr.95/2006 privind reforma în domeniul sănătăţii, trimis Comisiei pentru muncă şi protecţie socială şi Comisiei pentru sănătate și familie pentru examinare pe fond, cu adresa 
nr. PLx 362/2022 din 14 iunie 2022.



	VICEPREŞEDINTE,
Éva-Andrea CSÉP
	PREŞEDINTE,
Dr. Nelu TĂTARU

RAPORT  COMUN
asupra proiectului de Lege pentru completarea Legii nr.95/2006 privind reforma în domeniul sănătăţii


În temeiul art.95 din Regulamentul Camerei Deputaţilor, republicat, cu modificările ulterioare, Comisia pentru muncă şi protecţie socială şi Comisia pentru sănătate și familie au fost sesizate, prin adresa 
nr. PLx 362/2022 din 14 iunie 2022, cu dezbaterea pe fond, în procedură obişnuită, a proiectului de Lege pentru completarea Legii nr.95/2006 privind reforma în domeniul sănătăţii.

Proiectul de lege are ca obiect de reglementare completarea Legii nr.95/2006 privind reforma în domeniul sănătății, preconizându-se ca perioada în care cabinetul medical individual a furnizat servicii medicale, respectiv servicii medico-dentare, să constituie pentru titularul cabinetului, experienţă profesională de medic, respectiv experienţă profesională de medic stomatolog şi să fie asimilată vechimii în muncă cu respectarea unor condiţii.



La întocmirea prezentului raport comun, cele două comisii au avut în vedere: 
· avizul favorabil al Consiliului Legislativ (nr.436/19.04.2022)
· avizul favorabil al Consiliului Economic şi Social (nr.2007/5.04.2022)
· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/431/22.06.2022)
· avizul favorabil al Comisiei pentru egalitatea de şanse pentru femei şi bărbaţi (nr.4c-20/326/22.06.2022)
· avizul favorabil al Comisiei juridice, de disciplină şi imunităţi 
(nr.4c-13/541/26.09.2022)
· punctul de vedere al Consiliului Concurenţei (nr.4539/4.05.2022)
· punctul de vedere, favorabil, al Guvernului (nr.5959/31.05.2022).

În conformitate cu prevederile Regulamentului Camerei Deputaţilor, republicat, cu modificările ulterioare, comisiile au dezbătut proiectul de lege în şedinţe separate. 

Membrii Comisiei pentru sănătate și familie au dezbătut proiectul de Lege în şedinţa din 11 octombrie 2022 și au hotărât, cu unanimitate de voturi, aprobarea proiectului de lege cu amendamente admise, redate în anexa care face parte integrantă din prezentul raport comun.

Membrii Comisiei pentru muncă şi protecţie socială au dezbătut proiectul de lege şi documentele conexe în şedinţele din 27 septembrie și 18 octombrie 2022 şi au hotărât, cu unanimitate de voturi, adoptarea proiectului de lege cu amendamente admise, redate în anexa care face parte integrantă din prezentul raport comun.

La lucrările comisiilor, deputații au fost prezenţi conform listelor de prezență.

Proiectul de lege a fost adoptat de Senat, în calitate de primă Cameră sesizată, în şedinţa din 7 iunie 2022.

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor asupra proiectului de lege şi a documentelor conexe, membrii celor două comisii au hotărât să propună plenului Camerei Deputaţilor prezentul raport comun, de adoptare a proiectului de lege cu amendamente, redate în anexa care face parte integrantă din raportul comun.


	VICEPREŞEDINTE,
Éva-Andrea CSÉP
	PREŞEDINTE,
Dr. Nelu TĂTARU





	SECRETAR,
Dan-Constantin Şlincu

	SECRETAR,
Liviu – Ioan BALINT










Întocmit, 							Șef birou,
Expert parlamentar Cristina Turcu					Cristina Bologan

ANEXA

AMENDAMENTE ADMISE

În urma dezbaterilor, Comisiile au hotărât adoptarea proiectului de lege cu următoarele amendamente:

	Nr. crt.
	Text
act normativ de bază
	Text
adoptat de Senat
	Text adoptat de Comisie
(autor amendament)
	Motivare

	1. 
	
__
	
Titlul legii

Lege pentru completarea Legii nr.95/2006 privind reforma în domeniul sănătăţii

	
Nemodificat 
	

	2. 
	
__
	
Articol unic. - Legea nr.95/2006 privind reforma în domeniul sănătăţii, republicată în Monitorul Oficial al României, Partea I, nr.652 din 28 august 2015, cu modificările şi completările ulterioare, se completează după cum urmează:





	
Nemodificat 
	

	3. 
	
Art.386, alineat nou
	
1. La articolul 386, după alineatul (13) se introduce un nou alineat, alin.(14), cu următorul cuprins:
„(14) Perioada în care titularul cabinetului medical individual a furnizat servicii medicale şi conexe actului medical constituie experienţă profesională de medic pentru acesta şi este asimilată vechimii în muncă, cu îndeplinirea următoarelor condiţii:


a) serviciile medicale şi conexe actului medical furnizate de medicul titular au produs venituri nete în anul supus asimilării vechimii în muncă a căror valoare este cel puţin egală cu nivelul a de 12 ori salariul minim brut pe ţară garantat în plata stabilit potrivit legii în anul respectiv;



b) a achitat contribuţiile datorate bugetului asigurărilor sociale de stat, aferente perioadei prevăzute la lit.a), nefiind luată în considerare perioada în care medicul titular a avut suspendată calitatea de membru al CMR.”

	
Partea introductivă – nemodificată



“(14) Perioada în care titularul cabinetului medical individual a furnizat servicii medicale este asimilată vechimii în muncă, fără a fi luată în considerare perioada în care medicul titular a avut suspendată calitatea de membru al CMR, cu îndeplinirea următoarelor condiții:

a) serviciile medicale  furnizate de medicul titular au produs venituri nete în anul de referință a căror valoare este cel puțin egală cu nivelul a de 12 ori salariul minim brut pe țară garantat în plată stabilit potrivit legii în anul respectiv;





b) a achitat contribuțiile datorate bugetului asigurărilor sociale de stat, aferente perioadei prevăzute la lit.a).

Autori:  membrii comisiei
	
Medicul trebuie să beneficieze de aceleaşi drepturi de stabilire a vechimii în muncă şi specialitate indiferent de forma în care îşi desfăşoară activitatea profesională: independent sau ca salariat.

Reformulat pentru claritatea textului.

Nu este necesară precizarea referitoare la experiența profesională, aceasta regăsindu-se la art.386 alin.(12) din legea în vigoare.














Teza finală a lit.b) trebuie să se regăsească în partea introductivă a alin.(14), conform observaţiilor şi propunerilor din punctul de vedere al Guvernului.


	4. 
	
Art.485, alineat nou
	
2. La articolul 485, după alineatul (12) se introduce un nou alineat, alin.(13), cu următorul cuprins:
„(13) Perioada în care titularul cabinetului medical individual a furnizat servicii medico-dentare constituie experienţă profesională de medic pentru titularul cabinetului şi este asimilată vechimii în muncă, cu îndeplinirea următoarelor condiţii:



a)	serviciile medico-dentare furnizate de medicul titular au produs venituri nete în anul supus asimilării vechimii în muncă a căror valoare este cel puţin egală cu nivelul a de 12 ori salariul minim brut pe ţară garantat în plată stabilit potrivit legii în anul respectiv;

b)	a achitat contribuţiile datorate bugetului asigurărilor sociale de stat aferente perioadei prevăzute la lit.a), nefiind luată în considerare perioada în care medicul titular a avut suspendată calitatea de membru al CMSR.”

	
Partea introductivă – nemodificată



”(13) Perioada în care titularul cabinetului medical individual a furnizat servicii medico-dentare este asimilată vechimii în muncă, fără a fi luată în considerare perioada în care medicul titular a avut suspendată calitatea de membru al CMSR, cu îndeplinirea următoarelor condiții:

a) serviciile medico-dentare furnizate de medicul stomatolog titular au produs venituri nete în anul de referință a căror valoare este cel puțin egală cu nivelul a de 12 ori salariul minim brut pe țară garantat în plată stabilit potrivit legii în anul respectiv;

b) a achitat contribuțiile datorate bugetului asigurărilor sociale de stat aferente perioadei prevăzute la lit.a).”

Autor:  membrii comisiei
	
Medicul stomatolog trebuie să beneficieze de aceleaşi drepturi de stabilire a vechimii în muncă şi specialitate indiferent de forma în care îşi desfăşoară activitatea profesională: independent sau ca salariat.

Reformulat pentru claritatea textului.


Nu este necesară precizarea referitoare la experiența profesională, aceasta regăsindu-se la art.485 alin.(12) din legea în vigoare.










Teza finală a lit.b) trebuie să se regăsească în partea introductivă a alin.(13) conform observaţiilor şi propunerilor din punctul de vedere al Guvernului.

